EkBass/fiwiki-20250220-pages-articles huggingface dataset:
Jere Lehto

Jere Ilari Lehto (s. 29. huhtikuuta 1991 Oulu) on suomalainen aitajuoksija, pesäpalloilija ja alamäkiluistelija. Yleisurheilussa hän on edustanut Oulun Pyrintöä ja hänen valmentajanaan on toiminut Kalevi Tervo. Koulutukseltaan Lehto on liikuntatieteen maisteri Jyväskylän yliopistosta. Juniorivuosina Jere Lehto pelasi jääkiekkoa Oulun Kärppien -joukkueessa voittaen kaudella 2006-29007 C-juniorien SM-hopeaa. Jere Lehto on esiintynyt Kalevan kisoissa 110 metrin aitojen loppukilpailuissa kaikkiaan 11 kertaa vuosina 2009-2022. Parhaana sijoituksena vuosien 2018 ja 2022 neljäs sija. Lehto on saavuttanut sisäratojen SM-kilpailuista 60 metrin aitajuoksusta pronssia vuonna 2015. Lisäksi hän on ollut mukana viestijuoksun SM-kisoissa voittamassa pronssia 4 x 100 metrin viestijuoksusta vuonna 2016. Ennätyksikseen Lehto on juossut 60 metrin aidoissa hallissa ajan 8,13 (2015) sekä 110 metrin aidoissa ulkona ajan 14,49 (2016). Lehto aloitti alamäkiluistelu-uransa kaudella 2013. Suomen mestaruudet hän on voittanut kaksi kertaa eli kausina 2018 ja 2019. Lisäksi hän osallistunut lajin maailmancupin kisoihin lähes 10 kertaa. Pesäpallossa Lehto on edustanut kausilla 2017 ja 2018 miesten Ykköspesiksessä pelannutta Lievestuoreen Kisaa. Sen jälkeen hän on pelannut kaudesta 2019 alkaen Kempeleen Kirin 2-joukkueessa, joka on pelannut Suomesarjaa. Lehto siirtyi valmistumisensa jälkeen Oulunseudulle liikunnanopettajaksi. Samalla hän on pelannut suomisarjapesäpalloa ja toiminut Miesten Superpesis -seura Kempeleen Kirin fysiikkavalmentajana kaudesta 2019 lähtien. == Lähteet == Luokka:Suomalaiset pika-aitajuoksijat Luokka:Suomalaiset pesäpalloilijat Luokka:Suomalaiset alamäkiluistelijat Luokka:Vuonna 1991 syntyneet Luokka:Elävät henkilöt
Jaakko Malmivirta

Jaakko Petteri Malmivirta (s. 26. lokakuuta 1991 Turku) on suomalainen aitajuoksija. Hän edustaa Turun Urheiluliittoa ja hänen valmentajanaan toimii Pekka Niemi. Malmivirta on saavuttanut sisäratojen SM-kilpailuista 60 metrin aitajuoksusta hopeaa vuosina 2012 ja 2013. Lisäksi hän on ollut mukana viestijuoksun SM-kisoissa voittamassa hopeaa 4 x 100 metrin viestijuoksusta vuonna 2015. Ennätyksikseen Malmivirta on juossut 60 metrin aidoissa hallissa ajan 6,92 (2015) sekä 110 metrin aidoissa ulkona ajan 14,34 (2012). Malmivirta on ammatiltaan lääkäri. == Lähteet == Luokka:Suomalaiset pika-aitajuoksijat Luokka:Vuonna 1991 syntyneet Luokka:Elävät henkilöt
Nea Pronin

Nea Aleksandra Pronin (s. 8. helmikuuta 1997 Helsinki) on suomalainen aitajuoksija. Hän edustaa Helsingin Kisa-Veikkoja ja hänen valmentajanaan on vuodesta 2014 lähtien toiminut Matti Vesterinen. Tilastopajan mukaan Pronin ei ole osallistunut yleisurheilukilpailuihin kesän 2015 jälkeen. Pronin on saavuttanut sisäratojen SM-kilpailuista 300 metrin aitajuoksusta hopeaa vuonna 2012 ja hopeaa 4 x 300 metrin viestijuoksusta vuonna 2012. Ennätyksikseen hän on juossut 60 metrin aidoissa hallissa ajan 9,44 (2015), 100 metrin aidoissa ulkona ajan 15,34 (2014), 300 metrin aidoissa ulkona ajan 44,31 (2012) ja hallissa 42,91 (2012) sekä 400 metrin aidoista ulkona ajan 61,66 (2011). == Lähteet == Luokka:Suomalaiset pika-aitajuoksijat Luokka:Vuonna 1997 syntyneet Luokka:Elävät henkilöt
Elannon Näyttämö

Elannon Näyttämö on Helsingissä toimiva vuonna 1921 perustettu harrastajateatteri. Teatterin esityspaikkana on nykyisin Kirjatyöntekijäinyhdistys ry:n juhlasali Kruununhaassa sijaitsevalla Kirjan talolla Kirjatyöntekijänkatu 10:ssä ja ensi-iltoja on kaksi kertaa vuodessa. Teatteri toimii vapaaehtoisvoimin eikä sillä ole vakituista palkattua henkilökuntaa. Elannon Näyttämön historiaa Teatteri perustettiin vuonna 1921 osuusliike Elannon henkilökunnan näytelmäseuran nimellä. Esityspaikkana oli aluksi Heimolan talo ja vuodesta 1922 teatteri toimi Sompasaaressa. Syksyllä 1928 teatteri sai käyttöönsä suuren juhlasalin näyttämöineen uudesta Kaikukadun ja Hämeentien kulmaan valmistuneesta Elannon pääkonttorista. Samalla teatteri sai nykyisen nimensä Elannon Näyttämö. Teatteri toimi täällä vuoteen 2009 saakka, jolloin se siirtyi ensin väliaikaiseen harjoitus- ja esitystilaan Paasitornin Juho Rissanen -saliin ja sitten vuonna 2012 Kirjan talolle.Elannon Näyttämö muuttaa Kruununhakaan, Helsingin Uutiset 13.8.2012 Teatterin ohjelmistossa on ollut kokoillan näytelmiä, pienoisnäytelmiä, operetteja ja laulunäytelmiä. Teatteri on esiintynyt myös maakunnissa Helsingin ulkopuolella. Teatterin tunnetuin ohjaaja oli Verna Piponius, joka ohjasi vuosina 1930–1967 64 kokoillan näytelmää ja lisäksi 40 lyhytnäytelmää. == Lähteet == == Aiheesta muualla == * Elannon Näyttämön sivut Luokka:Helsingin teatterit Luokka:Suomalainen työväenkulttuuri Luokka:Elanto
Ranskan ympäriajo 1997

Ranskan ympäriajo 1997 alkoi 5. heinäkuuta ja päättyi 27. heinäkuuta 1997. Kilpailun voitti kaikkien aikojen ensimmäisenä saksalaisena Jan Ullrich, toiseksi sijoittui hänelle 9.09 minuuttia hävinnyt Ranskan Richard Virenque ja kolmas oli Italian Marco Pantani 14.03 minuuttia voittajalle hävinneenä. Suomen Joona Laukka sijoittui kilpailussa 35:nneksi. == Etapit == == Kokonaiskilpailun lopputulos == == Lähteet == 1997 Luokka:Pyöräilykausi 1997
Italian ympäriajo 1997

Italian ympäriajo 1997 alkoi 17. toukokuuta ja päättyi 8. kesäkuuta 1997. Kilpailun voitti Italian Ivan Gotti, toiseksi sijoittui hänelle 1.27 minuuttia hävinnyt Venäjän Pavel Tonkov ja kolmas oli Italian Giuseppe Guerini 7.40 minuuttia voittajalle hävinneenä. == Lähteet == 1997 Luokka:Pyöräilykausi 1997
Brandon Tanev

Brandon Tanev (s. 31. joulukuuta 1991 Toronto, Ontario, Kanada) on kanadalainen jääkiekkoilija, joka edustaa NHL-seura Seattle Krakenia. Hän on pelipaikaltaan vasen laitahyökkääjä. Myös Tanevin toinen veli, Chris Tanev pelaa jääkiekkoa. Hän on Vancouver Canucksin sopimuspelaaja. == Ura == Tanev on varaamaton pelaaja. Hän aloitti yliopistouran kaudella 2012–2013 Providence Collegen joukkueessa. Neljä kautta Providencessa kestäneen NCAA-uransa aikana Tanev pelasi yhteensä 149 ottelua, joissa teki 35 maalia ja antoi 42 maaliin johtanutta syöttöä. Hänelle kertyi lisäksi 81 rangaistusminuuttia. Yliopistokauden 2015–2016 päätyttyä Tanev teki loppukauden mittaisen tulokassopimuksen NHL-seura Winnipeg Jetsin kanssa. Hän teki NHL-deyyttinsä 5. huhtikuuta 2016 ottelussa Anaheim Ducksia vastaan. Hän sai jääaikaa 11.51 minuuttia. Hän pelasi loppukauden aikana kolme ottelua, joissa jäi pisteittä sekä sai yhden kahden minuutin rangaistuksen. Heinäkuussa 2016 Tanev ja Jets jatkoivat sopimusta yhdellä vuodella. Kausi 2016–2017 oli Tanevin ensimmäinen kokonainen ammattilaistasolla. Hän pelasi Jetsin paidassa 51 ottelua tehden kaksi maalia sekä kaksi syöttöpistettä. Lisäksi hän edusti Jetsin AHL- farmiseura Manitoba Moosea 23 ottelussa, joissa syntyi tehot 2+7=9. Kesällä 2017 Tanev ja Jets solmivat seuraavan kauden kattavan yksisuuntaisen jatkosopimuksen. Heinäkuussa 2017 Tanev siirtyi kuusivuotisella sopimuksella Pittsburgh Penguinsiin. == Tilastot == 2012–2013 Providence College NCAA 33 4 7 11 6 – – – – – 2013–2014 Providence College NCAA 39 6 9 15 20 – – – – – 2014–2015 Providence College NCAA 39 10 13 23 20 – – – – – 2015–2016 Providence College NCAA 38 15 13 28 35 – – – – – Winnipeg Jets NHL 3 0 0 0 2 – – – – – 2016–2017 Winnipeg Jets NHL 51 2 2 4 26 – – – – – Manitoba Moose AHL 23 2 7 9 13 – – – – – 2017–2018 Winnipeg Jets NHL 61 8 10 18 18 17 4 2 6 11 2018–2019 Winnipeg Jets NHL 80 14 15 29 41 5 1 1 2 0 2019–2020 Pittsburgh Penguins NHL 68 11 14 25 16 4 0 1 1 0 2020–2021 Pittsburgh Penguins NHL 32 7 9 16 22 6 1 0 1 0 2021–2022 Seattle Kraken NHL 30 9 6 15 13 – – – – – 2022–2023 Seattle Kraken NHL 82 16 19 35 44 14 1 3 4 4 2023–2024 Seattle Kraken NHL 66 7 9 16 51 – – – – – 9 kautta yhteensä NHL 473 74 84 158 233 46 7 7 14 15 == Lähteet == * * === Viitteet === Luokka:Kanadalaiset jääkiekkoilijat Luokka:Seattle Krakenin pelaajat Luokka:Vuonna 1991 syntyneet Luokka:Elävät henkilöt
Onsilo

Onsilo () on pyöreä, jyrkkäreunainen jäätikköeroosion muodostama laakso. Onsilon on muodostanut pieni, erillinen jäätikkö, josta käytetään nimitystä komerojäätikkö eli onsilojäätikkö. Muinaisten onsiloiden korkeustasoja tutkimalla saadaan tietoa ilmastonmuutoksesta ja lumirajan sijainnista. Glacial Tarn Formation EN.svg|Onsilon muodostuminen Iceberg Cirque.jpg|Iceberg Cirque Glacierin kansallispuistossa Yhdysvalloissa. Gavarnie recti small Wikimedia Commons.jpg|Cirque de Gavarnie Pyreneiden vuoristossa Ranskassa. Circosabisko.jpg|Kaksi onsiloa Abiskon kansallispuistossa Ruotsissa. ==Lähteet== Luokka:Jäätikkötiede Luokka:Eroosio Luokka:Laaksot
Vapaa Pohjola

Vapaa Pohjola on Pohjoismaiden neuvostossa toimiva itsenäisiä kansallisvaltioita kannattava puolueryhmä. Vapaan Pohjolan ryhmään kuuluu kolme puoluetta: perussuomalaiset Suomesta, ruotsidemokraatit Ruotsista ja Tanskan kansanpuolue Tanskasta. Ruotsidemokraatit hyväksyttiin ryhmään perussuomalaisten hajottua ja Jussi Halla-ahon noustua perussuomalaisten puheenjohtajaksi. Ryhmä kannattaa vapautta, demokratiaa ja ajatusta itsenäisistä kansallisvaltioista. Ryhmän puheenjohtajana toimii ruotsalainen Aron Emilsson ja varapuheenjohtajana suomalainen Lulu Ranne. == Puolueet == Suomi * Perussuomalaiset (PS) Ruotsi * Ruotsidemokraatit (SD) Tanska * Tanskan kansanpuolue (DF) == Henkilöt == Nimi Tehtävä Kansallisuus Lars Andersson varajäsen ruotsalainen Lise Bech varajäsen tanskalainen Angelika Bengtsson jäsen ruotsalainen Liselott Blixt jäsen tanskalainen Staffan Eklöf jäsen ruotsalainen Aron Emilsson puheenjohtaja ruotsalainen Ann-Christine From Utterstedt varajäsen ruotsalainen Mette Hjermind Dencker jäsen tanskalainen Vilhelm Junnila jäsen suomalainen Kaisa Juuso jäsen suomalainen Jari Koskela varajäsen suomalainen Riikka Purra jäsen suomalainen Lulu Ranne varapuheenjohtaja suomalainen Minna Reijonen varajäsen suomalainen Peter Skaarup varajäsen tanskalainen Cassandra Sundin varajäsen ruotsalainen Sebastian Tynkkynen varajäsen suomalainen == Lähteet == ==Aiheesta muualla== *Vapaa Pohjola Luokka:Oikeistopopulismi Luokka:Pohjoismaiden neuvosto
Ranskan ympäriajo 1996

Ranskan ympäriajo 1996 alkoi 29. kesäkuuta Alankomaiden ’s-Hertogenboschista ja päättyi 21. heinäkuuta 1996 Pariisiin.Helsingin Sanomat 30.6.1996 Kilpailureitti kävi myös Espanjan puolella Baskimaalla.Helsingin Sanomat 17.7.1996 Kilpailun voitti kaikkien aikojen ensimmäisenä tanskalaisena Bjarne Riis, toiseksi sijoittui hänelle 1.41 minuuttia hävinnyt Saksan Jan Ullrich ja kolmas oli Ranskan Richard Virenque 4.37 minuuttia voittajalle hävinneenä. == Etapit == == Kokonaiskilpailun lopputulos == == Lähteet == 1996 Luokka:Pyöräilykausi 1996
Eredivisien kausi 2017–2018

Eredivisien kausi 2017–2018 on järjestyksessään Eredivisien 62. kausi. Kausi alkoi 11. elokuuta 2017. ==Joukkueet== Joukkue Paikkakunta Stadion Päävalmentaja Kapteeni ADO Den Haag Haag Cars Jeans Stadion Ajax Amsterdam Amsterdam ArenA AZ Alkmaar AFAS Stadion Excelsior Rotterdam Van Donge & De Roo Stadion Feyenoord Rotterdam Stadion Feijenoord Groningen Groningen NoordLease Stadion Heerenveen Heerenveen Abe Lenstra Stadion Heracles Almelo Almelo Polman Stadion NAC Breda Breda Rat Verlegh Stadion PEC Zwolle Zwolle MAC³PARK stadion PSV Eindhoven Eindhoven Philips Stadion Roda JC Kerkrade Parkstad Limburg Stadion Sparta Rotterdam Rotterdam Het Kasteel Twente Enschede De Grolsch Veste Utrecht Utrecht Stadion Galgenwaard Vitesse Arnhem GelreDome VVV-Venlo Venlo Seacon Stadion - De Koel - Willem II Tilburg Koning Willem II Stadion ==Sarjataulukko== ==Ottelut== == Pudotuspelit == === Eurooppa-liigan karsinnat === Neljä joukkuetta karsi paikasta Eurooppa-liigan kolmannelle karsintakierrokselle. === Putoamiskarsinta === Kymmenen joukkuetta, kaksi Eredivisiestä ja kahdeksan Eerste Divisiestä, pelaa kahdesta paikasta Eredivisien kaudelle 2018–2019, loput kahdeksan joukkuetta pelaa Eerste Divisiessä kaudella 2018–2019. ==Lähteet== Luokka:Eredivisien kaudet Luokka:Jalkapallosarjojen kausi 2017–2018/2018
Italian ympäriajo 1996

Italian ympäriajo 1996 oli järjestyksessään 79. Italian ympäriajo. Se alkoi 18. toukokuuta ja päättyi 9. kesäkuuta 1996. Kilpailun voitti Venäjän Pavel Tonkov, toiseksi sijoittui hänelle 2.43 minuuttia hävinnyt Italian Enrico Zaina ja kolmas oli Espanjan Abraham Olano 2.57 minuuttia voittajalle hävinneenä. Suomalainen Joona Laukka sijoittui kilpailussa 14:nneksi. == Etapit == == Kokonaiskilpailu == == Lähteet == 1996 Luokka:Pyöräilykausi 1996
Robert Gabriel Mugaben kansainvälinen lentoasema

Robert Gabriel Mugaben kansainvälinen lentoasema palvelee Zimbabwen pääkaupunkia Hararea. Lentokentän nimi oli vuosina 1957–1980 Salisburyn lentoasema, ja vuosina 1980–2017 Hararen kansainvälinen lentoasema. Nykyisen nimen lentoasema sai Zimbabwen silloisen presidentin Robert Mugaben mukaan. Se rakennettiin vuonna 1957 ja toimii Air Zimbabwe -lentoyhtiön solmukohtana. == Lentoyhtiöt ja kohteet == * Air Namibia (Windhoek) * Air Zimbabwe (Bulawayo, Dar es Salaam, Johannesburg, Victoria Falls, Kariba) * Airlink (Johannesburg) * British Airways (Johannesburg) * Emirates (Dubai, Lusaka) * Ethiopian Airlines (Addis Abeba, Lusaka) * Fastjet Tanzania (Johannesburg, Victoria Falls) * Kenya Airways (Lusaka, Nairobi) * LAM - Linhas Aéreas de Moçambique (Maputo, Beira) * Malawian Airlines (Lilongwe, Blantyre) * RwandAir (Kigali) * South African Airways (Johannesburg) * TAAG Angola Airlines (Luanda) == Lähteet == Luokka:Afrikan lentoasemat Luokka:Harare Luokka:Zimbabwen rakennukset ja rakennelmat
Mikko Hietaharju

Mikko Johannes Hietaharju (s. 17. huhtikuuta 1950 Ähtäri) on suomalainen valokuvaaja ja kouluttaja, joka on julkaissut useita teoksia. ==Henkilöhistoria== Mikko Hietaharju syntyi Artturi ja Mirjam Hietaharjun perheeseen. Hänen puolisonsa vuodesta 1974 on psykologi Anna-Liisa Laitinen. Hietaharju tuli ylioppilaaksi 1969 ja valmistui yhteiskuntatieteiden kandidaatiksi 1975 ja liikuntatieteiden kandidaatiksi 1976. Filosofian tohtoriksi hän väitteli Jyväskylän yliopistossa 2006. Hietaharju on työskennellyt Jyväskylän yliopiston palveluksessa 1975–1985, stipendiaattina 1986–1987, Keski-Suomen läänin valokuvataiteen ohjaavana läänintaiteilijana 1988–1997 sekä Tampereen yliopiston vs. lehtorina 1998–1998. Vuonna 1999 hänestä tuli Jyväskylän aikuiskoulutuskeskuksen kouluttaja. Hietaharju on myös toiminut valokuva- ja musiikkikriitikkona. Hän on pitänyt useita yksityisnäyttelyitä ja osallistunut yhteisnäyttelyihin vuodesta 1978. Hän sai valokuvataiteen valtionpalkinnon vuonna 1985 (Fotogenesis-ryhmä). ==Teoksia== *Valokuvauksen Zen, 1983 * Levoton mieli, 1985 * Nō, runoja, mietelmiä, 1986 * Tempus irreparabile fugit, 1997 * Valokuvan voi repiä. Valokuvan rakenne- elementit, käyttöympäristöt sekä valokuvan tulkinnan syntyminen, 2006 (väitöskirja) * Kuuntele kuvaa – näkökulmia valokuvan tulkintaan, 2010 * Paperilyhty virrassa, 2014 * Palaa kotia kohti, 2017 == Lähteet == ==Aiheesta muualla== *Fotogenesis. Ryhmän toiminta ja tavoitteet suomalaisen valokuvataiteen 1980-luvun kontekstissa. Henna Keski-Mäenpää, 2015. Luokka: Suomalaiset valokuvaajat Luokka:Suomalaiset taidekriitikot Luokka: Suomalaiset tietokirjailijat Luokka: Suomalaiset kirjailijat Luokka: Suomalaiset opettajat Luokka:Vuonna 1950 syntyneet Luokka:Elävät henkilöt
Määän

__NOTOC__ Määän on Dxxxa D:n ja Nukkehallituksen albumi, joka julkaistiin 29. syyskuuta 2017 levymerkillä Helmi Levyt. == Vastaanotto == Helsingin Sanomat Soundi Albumi sai hyvän vastaanoton. Helsingin Sanomien Arttu Seppänen antoi albumille neljä tähteä viidestä, ja sanoi sen olevan vuoden surrealistisin teos. Soundin Arttu Tolonen antoi albumille niin ikään neljä tähteä viidestä, ja kuvaili albumilla kuultavaa improvisoitua spritual jazzia hienoksi lajiksi. Hän luki Nukkehallituksen Suomen avantgardemusiikin yhtyeiden parhaimmistoon, ja kutsui Dxxxa D:tä maan omintakeisimmaksi rap-artistiksi. == Kappaleet == # # # # # # # # # # # # # # == Lähteet == Luokka:Vuoden 2017 albumit Luokka:Dxxxa D:n albumit
Kenneth Holmberg

Kenneth Gösta Holmberg (s. 26. toukokuuta 1949 Helsinki) on suomenruotsalainen kone- ja materiaalitekniikan emeritusprofessori. Hän toimi VTT:n tutkimusprofessorina 1993–2019.https://www.vttresearch.com/fihttps://news.cision.com/vtt- info/r/kenneth-holmberg--a-friction-researcher-at-vtt--wins-the-highest- international-award-in-the-field,c2412243 Hänen erikoisalansa on tribologia, joka tutkii kitkaa, kulumista ja voitelua. Holmbergin tutkimukset ovat koskeneet ohuiden pinnoitteiden kitkaa ja kulumista erityisesti sovellettuna kulkuvälineisiin ja elektroniikkaan. Hän on julkaissut uraauurtavia tutkimuksia tietokonemalleista ja simuloinneista liikkuvissa kosketuksissa, E-kunnossapidosta sekä kitkan ja kulumisen globaalista vaikutuksesta energian kulutukseen, hiilidioksidipäästöihin ja talouteen. Hän on kirjoittanut useita tieteellisiä kirjoja, ja hän on kansainvälisesti tunnustettu ja palkittu tribologian asiantuntija.https://www.imeche.org/careers- education/scholarships-and-awards/awards-t-z/tribology-gold-medal/gold-medal- laureates/all-tribology-gold-medal-laureates/2017-tribology-gold-medal Hän toimi korkeimman hallinto-oikeuden tuomarina, yli-insinöörineuvoksena 2003–2017.https://www.kho.fi/material/attachments/kho/aineistoa/vuosikertomukset/TDnYMXhtP/Vuosikertomus_2017_suomi.pdf ==Huomionosoituksia== * 1990 Euromaintenance Award * 2001 Svenska Tekniska Vetenskapsakademien i Finlandin (STV) kultamitali * 2004 Suomen Kunnossapitoyhdistyksen kultamitali * 2012 VTT Award * 2017 Tribology Gold Medal ==Julkaisuja== * * Holmberg, Kenneth (1984): Friction in low speed lubricated rolling and sliding contacts. VTT Technical Research Centre of Finland, Espoo. ISBN 951-38-2014-9 * * Holmberg, Kenneth – Andersson, Peter – Erdemir, Ali (2012): "Global energy consumption due to friction in passenger cars." Tribology International, 47, s. 221–234 * Holmberg, Kenneth – Laukkanen, Anssi – Turunen, Erja – Laitinen, Tarja (2014): "Wear resistance optimisation of composite coatings by computational microstructural modelling." Surface & Coatings Technology, 247, s. 1–13 * Holmberg, Kenneth – Erdemir, Ali (2017): "Influence of tribology on global energy consumption." Friction, 5, s. 263–284 * Holmberg, Kenneth – Erdemir, Ali (2019): "The impact of tribology on energy use and CO2 emission globally and in combustion engine and electric cars." Tribology International, 135, s. 389–396 ==Lähteet== Luokka:Suomalaiset professorit Luokka:Vuonna 1949 syntyneet Luokka:Elävät henkilöt
Jacob Sartorius

Rolf Jacob Sartorius (s. 2. lokakuuta 2002 Tulsa, Oklahoma, Yhdysvallat) on yhdysvaltalainen laulaja, jonka tyylilaji on pääosin pop. == Diskografia == EP-levyt * The Last Text EP (2017) * Left Me Hanging (2017) Singlet * Sweatshirt (2016) * Hit or Miss (2016) * All My Friends (2016) * Last Text (2016) * Bingo (2017) * Hit Me Back (2017) * Skateboard (2017) * Cozy (2017) == Aiheesta muualla == * Luokka:Yhdysvaltalaiset laulajat Luokka:Vuonna 2002 syntyneet Luokka:Elävät henkilöt
Viktor Šakalin

Viktor Ivanovits Šakalin (, (s. 13. elokuuta 1958) oli venäläinen jääpalloilija, pelipaikaltaan puolustaja. Hän aloitti uransa Neuvostoliitto- aikaan Krasnojarskin Jeniseissä, joka oli maan huippujääpallojoukkue Neuvostoliiton hajoamiseen asti. Šakalin kuului samaan aikaan Neuvostoliiton jääpallomaajoukkueeseen. Hän oli myös seurajoukkueensa ja maajoukkueensa pitkäaikainen kapteeni. Seurajoukkueuraa hän jatkoi Suomessa ja Ruotsissa sekä pelaten samalla 1990-luvulla Venäjän jääpallomaajoukkueessa. Hän lukeutui 1980- ja 1990-luvulla maajoukkueen tärkeimpiin puolustuspelaajiin. Šakalinin kasvattajaseura oli Krasnojarskin Jenisei, missä hän pelasi 15 kauden ajan vuosina 1975–1990. Sen jälkeen hän siirtyi kahdeksi kaudeksi Suomen Bandyliigaan WP-35:n puolustukseen. Kaudesta 1992 lähtien hän siirtyi Ruotsiin viideksi kaudeksi Örebro SK:n riveihin ja kaudesta 1997 alkaen Katrineholmiin Katrineholm SK Bandyn puolustuksen johtajaksi. Viiden kauden jälkeen keväällä 2003 44-vuotiaana Viktor Šakalin päätti pelaajauransa yhtenä vanhimmista Allsvenskan-pelaajista. Hän oli lopettanut jo keväällä 2001, mutta Katrineholm SK Bandy halusi Šakalinin vielä keväällä 2003 riveihinsä. Seurajoukkueurallaan Šakalin saavutti 10 Neuvostoliiton mestaruutta Jeniseissä (1980–1989). Maailman cupin mestaruuksia Šakalin saavutti kaksi Jenisein riveissä (1982 ja 1984). Euroopan mestaruuksia hän saavutti kuusi eli vuosina 1980, 1983, 1986, 1987, 1988, 1989 Jenisein riveissä. Šakalin debytoi Neuvostoliiton maajoukkueessa kaudella 1980–1981. Venäjän maajoukkueessa hän jatkoi kaudella 1992–1993 aina kauteen 1998–1999 asti. Maajoukkueuransa aikana Šakalin on ollut voittamassa neljä maailmanmestaruutta: 1985 Neuvostoliiton joukkueessa sekä 1989, 1991 ja 1999 Venäjän joukkueessa. Viimeisen MM:n voitettuaan hänestä tuli vanhin jääpallon maailmanmestari. Tätä titteliä hän kantaa vielä ennen vuoden 2018 MM-kisoja. Uransa jälkeen Šakalin jatkoi valmentajana Katrineholmissa ja jäi asumaan edelleen Katrineholmiin. ==Saavutukset== Maajoukkueessa *MM-kultaa: 1985, 1989, 1991, 1999 *MM-hopeaa: 1981, 1983, 1993, 1995 ja 1997 *MM-pronssia: 1987 Seurajoukkueissa * Neuvostoliiton mestari: 1980, 1981, 1982, 1983, 1984, 1985, 1986, 1987, 1988, 1989 * Neuvostoliiton mestaruushopeaa: 1990 * Suomen Bandyliigan hopeaa: 1992 * Jääpallon maailmancup-mestari: 1982, 1984 * Jääpallon Euroopan cup-mestari: 1980, 1983, 1986, 1987, 1988, 1989 ==Lähteet== * Šakalin IDBD Bandysidan- tietokannassa * Šakalinin uratiedot, 13.8.2012 ===Viitteet=== Luokka:Neuvostoliittolaiset jääpalloilijat Luokka:Venäläiset jääpalloilijat Luokka:Venäläiset jääpallovalmentajat Luokka:Vuonna 1958 syntyneet Luokka:Elävät henkilöt
Markku Tyynilä

Markku Uolevi Tyynilä (30. elokuuta 1943 Vanaja – 28. syyskuuta 2017 Helsinki) oli suomalainen oikeustieteilijä, oikeushistorian dosentti ja oikeuskielen huoltaja. Hän opiskeli oikeustiedettä Helsingin yliopistossa, valmistui kandidaatiksi vuonna 1969, lisensiaatiksi 1983 ja väitteli tohtoriksi vuonna 1984. Hän teki uransa oikeusministeriössä, jossa hän johti laintarkastusta lainvalmisteluosastolla vuosina 1973–2006.Markku Tyynilän muistokirjoitus Helsingin Sanomissa. Tyynilä toimi Helsingin yliopistossa lakikielen opettajana 1983–2001. Hän kuului myös Suomen kansallisbiografian toimitus- ja kirjoittajakuntaan sekä osallistui tekijänoikeusneuvoston, kääntäjien tutkintolautakunnan ja eduskunnan kirjaston hallituksen toimintaan. Hän laati oikeustieteen hakusana-artikkeleita useisiin tietosanakirjoihin (mm. Spectrum, Facta 2001, WSOY:n Iso Tietosanakirja). Hänelle myönnettiin Henrik Schauman -mitali vuonna 2002. ==Julkaisuja== * * * ==Lähteet== Luokka:Vuonna 1943 syntyneet Luokka:Vuonna 2017 kuolleet Luokka:Suomalaiset oikeustieteilijät
Kennedy Charicha

Kennedy Charicha (s. 24. marraskuuta 1996 Rumbek, Sudan) on eteläsudanilainen kestävyysjuoksija, jolla on ollut Suomessa kansallisen tason edustusoikeus vuoden 2015 alusta alkaen. Hän edustaa Turun Urheiluliittoa ja hänen valmentajinaan toimivat Timo Kero ja Markku Kero. Charicha on saavuttanut sisäratojen SM-kilpailuista pronssia 3 000 metrin juoksusta vuonna 2015. Lisäksi hän on ollut mukana viestijuoksun SM-kisoissa voittamassa 4 × 800 metrin viestijuoksusta hopeaa vuonna 2015 sekä 4 × 1 500 metrin viestijuoksusta hopeaa vuosina 2015 ja 2016. Ennätyksikseen Charicha on juossut, 400 metrillä ajan 53,37 (2016), 800 metrillä ulkona ajan 2.02,27 (2016) ja hallissa 1.59,65 (2015), 1 500 metrillä ulkona ajan 3.53,80 (2016) ja hallissa 4.01,97 (2016), 3 000 metrillä ulkona ajan 8.17,96 (2015) ja hallissa 8.38,96 (2015), 5 000 metrillä ajan 14.16,91 (2015), 10 000 metrillä ajan 30.38,17 (2015), puolimaratonilta ajan 1.13.15 (2016) ja maratonilta ajan 2.36.03 (2017). Charicha tuli Suomeen pakolaisena toukokuussa 2013.Juoksu teki Suomesta Kennedy Charichalle kodin == Lähteet == Luokka:Eteläsudanilaiset kestävyysjuoksijat Luokka:Suomalaiset kestävyysjuoksijat Luokka:Vuonna 1996 syntyneet Luokka:Elävät henkilöt
Hannes Rajala

Hannes Rajala (s. 4. helmikuuta 1957) on uransa lopettanut suomalainen pesäpalloilija. Vuosina 1978–1992 Rajala pelasi SM-sarjassa ja Superpesiksessä 314 runkosarjaottelua Ilmajoen Kisailijoiden ja Seinäjoen Maila-Jussien joukkueissa. Rajalan kasvattajaseura on Koskenkorvan Urheilijat. Rajala valittiin neljä kertaa Itä–Länsi- ja kolme kertaa Liitto–Lehdistö- otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-ra/ == Saavutukset == === Pelaajana === * 3 SM-kultaa: 1983, 1985, 1987 * 2 SM-hopeaa: 1982, 1988 * 4 SM-pronssia: 1979, 1980, 1981, 1991 * 4 Itä–Länsi-ottelua: 1982, 1983, 1984, 1985 ** Kentän paras: 1985 * 3 Liitto–Lehdistö-ottelua: 1982, 1984, 1988 == Lähteet == Luokka:Vuonna 1957 syntyneet Luokka:Suomalaiset pesäpalloilijat Luokka:Elävät henkilöt
Jari Tyynelä

Jari Tyynelä (s. 18. helmikuuta 1966, Kinnula) on uransa lopettanut suomalainen pesäpalloilija. Vuosina 1983–2001 Tyynelä pelasi SM-sarjassa ja Superpesiksessä 475 runkosarjaottelua Seinäjoen Maila-Jussien, Kaisaniemen Tiikereiden ja Ulvilan Pesä-Veikkojen joukkueissa. Tyynelän kasvattajaseura on Seinäjoen Maila-Jussit. Pelipaikaltaan Tyynelä toimi polttolinjassa. Tyynelä valittiin 10 kertaa Itä–Länsi- ja viisi kertaa Liitto–Lehdistö- otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-to-to/ == Saavutukset == === Pelaajana === * 3 SM-kultaa: 1983, 1985, 1987 * 2 SM-hopeaa: 1988, 1998 * 3 SM-pronssia: 1991, 1995, 1996 * 10 Itä–Länsi-ottelua: 1985-1989, 1991-1992, 1994-1997 * 5 Liitto–Lehdistö-ottelua: 1984, 1985, 1986, 1989, 1992 * Kultainen maila: 1995 == Katso myös == * Luettelo vähintään 10 Itä–Länsi- ottelua pelanneista pesäpalloilijoista == Lähteet == Luokka:Vuonna 1966 syntyneet Luokka:Suomalaiset pesäpalloilijat Luokka:Elävät henkilöt
Jan Hautala

Jan Hautala (s. 3. toukokuuta 1967 Kuusankoski) on uransa lopettanut suomalainen pesäpalloilija. Vuosina 1984–2002 Hautala pelasi SM-sarjassa ja Superpesiksessä 453 runkosarjaottelua Seinäjoen Maila-Jussien, Oulun Lipon ja Koskenkorvan Urheilijoiden joukkueissa. Hautalan kasvattajaseura on Seinäjoen Maila-Jussit. Ulkopelissä Hautalan pelipaikka oli ykkösvahtina. Hautala valittiin 10 kertaa Itä–Länsi- ja neljä kertaa Liitto–Lehdistö- otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-ha/ Pelaajauransa jälkeen Hautala on toiminut Seinäjoen JymyJussien valmennustiimissä 2. pelinjohtajana kausina 2018 ja 2019. == Saavutukset == === Pelaajana === * 3 SM-kultaa: 1985, 1987, 1994 * 2 SM-hopeaa: 1988, 1995 * 4 SM-pronssia: 1991, 1993, 1996, 1997 * 10 Itä–Länsi-ottelua: 1986, 1988, 1993-1998, 2001-2002 * 4 Liitto–Lehdistö- ottelua: 1988, 1989, 1990, 1991 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == Luokka:Vuonna 1967 syntyneet Luokka:Suomalaiset pesäpalloilijat Luokka:Elävät henkilöt
Ibrahim Lodi

Ibrahim Lodi oli pataanitaustaiseen Lodien dynastiaan kuulunut Delhin sulttaani. Hallitsijana hän jäi Lodien dynastian viimeiseksi hänen kärsittyään tappion Baburille Panipatin taistelussa vuonna 1526, jossa hän sai surmansa. Bahbur perusti sittemmin Delhin sulttaanikunnan tilalle Suurmogulien valtakunnan. ==Elämäkerta== Ibrahim oli isänsä Sikandar Lodin toiseksi vanhin poika ja hän nousi Delhin sulttaanikunnan hallitsijaksi päivää isänsä kuoleman jälkeen, eli 22. marraskuuta 1517. Lodi-dynastia oli Delhin sulttaanikuntaa hallinnut pataanitaustainen hallitsijasuku. Valtakunnan ylimystö ei hyväksynyt Ibrahimin valtaannousua, mutta kun he eivät sitä voineet varsinaisesti estääkään osa heistä nostatti Ibrahimin nuoremman veljen Jalal Khanin Sharkin maakunnan hallitsijaksi Jawnpurissa. Ibrahim päätti estää veljensä valtaannousun ja valtakunnan kahtiajaon, jolloin tämä kapinoi ja hävisi Ibrahimin armeijalle. Jalal Khan pakeni Gwalioriin, jonne Ibrahim hyökkäsi hänen perässään. Jalal jäi lopulta vangiksi ja hän kuoli vankeudessa Hansissa. Maansa ylimystön epäluottamuksesta kärsinyt Ibrahim alkoi hallita tyrannin ottein. Sikandar Lodin hallinnossa vaikuttanut Miyan Bhoa ja Kalpin hallitsija Azam Humayun Sarwani teloitettiin Ibrahimin käskystä, jolloin muut ylimystön jäsenet alkoivat huolestua oman kohtalonsa puolesta. Monet heistä kapinoivat, mikä ajoi valtakunnan kaaokseen. Ibrahim määräsi Punjabin kuvernöörinä toimineen Dawlat Khanin saapumaan hoviinsa, mutta tämä piti kutsua ansana ja lähetti itsensä tilalle poikansa Dilawarin. Tästä raivostunut Ibrahim pani Dilawarin joksikin aikaa vankilaan. Dilawarin päästessä viimein ulos ja hänen palattuaan isänsä luokse hän kertoi Ibrahimin kiduttavan ja nöyryyttävän ylimystön jäseniä vankiloissaan. Dawlat Khan päätti tällöin, että hallitsijan oli kukistuttava ja tuekseen hän kutsui timuridihallitsija Baburin. Babur eteni Intiaan ja Ibrahimin sanotaan johtaneen miljoonan miehen armeijaa tätä vastaan. Osapuolten armeijat kohtasivat Panipatissa vuonna 1526. Baburin tuliaseita ja parempaa taktiikkaa käyttäneet joukot veivät voiton ja Ibrahim sai surmansa taistelukentällä. Hänen irti leikattu päänsä tuotiin Baburille, joka salli tälle sankarin hautajaiset. Ibrahimin hautarakennus sijaitsee edelleen lähellä hänen kuolinpaikkaansa ja jotkin paikalliset alkoivat pitää häntä ajan myötä pyhimyksenä. Baburin mukaan Ibrahimin äiti suunnitteli uuden hallitsijan myrkyttämistä ja tämän suunnitelmien paljastuttua hänet karkotettiin Kabuliin, jossa hän teki itsemurhan. Karkotetuksi päätyi myös Ibrahimin nuori poika, jonka tarkempaa kohtaloa ei tunneta. ==Lähteet== Luokka:Delhin sulttaanit Luokka:Vuonna 1526 kuolleet
Marin tasavallan kansalliskirjasto

Marin tasavallan kansalliskirjasto eli S. G. Tšavainin kansalliskirjasto (mariksi С. Г. Чавайн лӱмеш калыке книгагудо, , ) on Marin tasavallan pääkaupungissa Joškar-Olassa toimiva tasavaltansa kansalliskirjasto. ==Lähteet== ==Aiheesta muualla== *Natsionalnaja biblioteka imeni S. G. Tšavaina Respubliki Mari El (kansalliskirjaston mainoksia sisältävä kotisivusto) (nbmariel.ru) Luokka:Euroopan kirjastot Luokka:Venäjän kansalliskirjastot Luokka:Marin tasavalta
A-luokka (sukellusvene, Espanja)

A-luokka oli Espanjan laivaston kolmen 1910-luvun lopulla valmistetun aluksen muodostama sukellusveneluokka. ==Suunnittelu == Laurenti-Fiat-tyypin alukset valmistettiin Speziassa 1915- 1917 osana 17. helmikuuta 1915 annettua laivastolakia. Alusten maksimisukellussyvyys oli noin 40 metriä ja niissä oli kahdeksan vesitiivistä osastoa.Gardiner, Robert s. 381 == Alukset == A-luokan sukellusveneet Nimi Telakka Kölinlasku Vesille Valmis Kohtalo Narciso Monturiol Fiat San Giorgio 1917 alusluettelosta 1930-luvulla Cosme García Fiat San Giorgio 1917 alusluettelosta 1930-luvulla A3 Fiat San Giorgio 1917 alusluettelosta 1930-luvulla ==Lähteet== * === Viitteet === *
HPKP

HPKP () on internetin turvallisuutta parantava menetelmä, jossa HTTP ylätunnisteen (header) kautta verkkosivun ylläpitäjä antaa kopion julkisesta avaimestaan tai jopa koko varmenteen pitkäaikaiseen säilöön esimerkiksi käyttäjän selaimeen. Kun käyttäjä käy jälleen sivulla, vertailee hänen selaimensa sivun ylläpitäjän nyt antamaan avaimeen ja aiemmin antamaan avaimeen. Jos ne täsmäävät, käyttäjä jatkaa normaalisti sivun käyttöä. Jos avaimet eivät täsmää, voi kyseessä olla yritys suorittaa välistävetohyökkäys, jolloin käyttäjä saa asiasta varoituksen. HPKP suojaa siis välistävetohyökkäyksiltä. HPKP:n haittana voi olla mm. se, että jos HPKP:n vanhenemisen aika-asetus on liian pitkä ja sivun ylläpitäjän varmenne vanhenee tai sitä joudutaan muuttamaan yllättäen ennen HPKP vanhenemista, saavat sivua aiemmin käyttäneet varoituksen sivun turvattomuudesta ja saattavat lopettaa tai joutua lopettamaan sivun käytön. Tällöin sivun imago voi kärsiä ja sivun ylläpitäjä voi menettää rahaa asiakaskadon vuoksi. Termiä kutsutaan HPKP itsemurhaksi (eng. HPKP suicide). HPKP voi myös heikentää käyttäjän yksityisyyttä, sillä lista tallennetuista sivuista säilyy selainohjelmassa, ja laajalle levittäytynyt internetpalvelu (kuten Google) voi käyttää tätä ominaisuutta seuraamaan käyttäjän toimia internetissä. Lisäksi HPKP:tä voidaan käyttää väärin esimerkiksi jonkin verkkosivun ylätunnisteen hakkeroinnissa, jolloin hakkeri saa sivun hallintaansa ja voi kiristää sen ylläpitäjää ns. HPKP ransom -hyökkäyksessä. HPKP-säilö on usein mahdollista tyhjentää tai kytkeä HPKP ominaisuus pois päältä. Kirjoitushetkellä vuonna 2018 HPKP-tuki löytyy Firefox-, Opera- ja Chrome-selaimista. Edge- tai Safari-selaimissa tukea ei ole. Chrome-selaimessa tuki aiotaan lopettaa. ==Katso myös== *TLS *Tietoturva ==Lähteet== Luokka:Internet Luokka:Tietoverkkojen tietoturva
DTM-kausi 2018

DTM-kausi 2018 on DTM-sarjan 19. kausi. Kausi alkaa 5. toukokuuta Saksan Hockenheimringin moottoriradalla ja päättyy samalle radalle 14. lokakuuta. == Tallit ja kuljettajat == Valmistaja Auto Tallit Nro Kuljettajat Kilpailut Audi Audi RS5 DTM Team Rosberg 1 René Rast Audi Audi RS5 DTM Team Rosberg TBA TBA Audi Audi RS5 DTM Audi Sport Team Abt Sportsline 5 Mattias Ekström Audi Audi RS5 DTM TBA TBA Audi Audi RS5 DTM Audi Sport Team Phoenix TBA TBA Audi Audi RS5 DTM TBA TBA BMW BMW M4 DTM BMW Team RBM 7 Bruno Spengler BMW BMW M4 DTM BMW Team RBM 25 Philipp Eng BMW BMW M4 DTM BMW Team RBM 47 Joel Eriksson BMW BMW M4 DTM BMW Team RMG 11 Marco Wittmann BMW BMW M4 DTM BMW Team RMG 15 Augusto Farfus BMW BMW M4 DTM BMW Team RMG 16 Timo Glock Mercedes-Benz Mercedes-AMG C63 DTM TBA TBA TBA Mercedes-Benz Mercedes-AMG C63 DTM TBA TBA TBA Mercedes-Benz Mercedes-AMG C63 DTM TBA TBA TBA Mercedes-Benz Mercedes-AMG C63 DTM TBA TBA TBA Mercedes-Benz Mercedes-AMG C63 DTM TBA TBA TBA Mercedes- Benz Mercedes-AMG C63 DTM TBA TBA TBA == Kilpailukalenteri == Kisa Kisa Sijainti Rata Päivä Paalupaikka Nopein kierros Voittanut kuljettaja Voittanut valmistaja 1 1 Hockenheim, Saksa Hockenheimring 5. toukokuuta 1 2 Hockenheim, Saksa Hockenheimring 6. toukokuuta 2 3 Brandenburg, Saksa EuroSpeedway Lausitz 19. toukokuuta 2 4 Brandenburg, Saksa EuroSpeedway Lausitz 20. toukokuuta 3 5 Mogyoród, Unkari Hungaroring 2. kesäkuuta 3 6 Mogyoród, Unkari Hungaroring 3. kesäkuuta 4 7 Nürnberg, Saksa Norisring 23. kesäkuuta 4 8 Nürnberg, Saksa Norisring 24. kesäkuuta 5 9 Zandvoort, Alankomaat Circuit Park Zandvoort 14. heinäkuuta 5 10 Zandvoort, Alankomaat Circuit Park Zandvoort 15. heinäkuuta 6 11 Kent, Iso-Britannia Brands Hatch 11. elokuuta 6 12 Kent, Iso-Britannia Brands Hatch 12. elokuuta 7 13 Misano, Italia Misano World Circuit Marco Simoncelli 25. elokuuta 7 14 Misano, Italia Misano World Circuit Marco Simoncelli 26. elokuuta 8 15 Nürburg, Saksa Nürburgring 8. syyskuuta 8 16 Nürburg, Saksa Nürburgring 9. syyskuuta 9 17 Spielberg, Itävalta Red Bull Ring 22. syyskuuta 9 18 Spielberg, Itävalta Red Bull Ring 23. syyskuuta 10 19 Hockenheim, Saksa Hockenheimring 13. lokakuuta 10 20 Hockenheim, Saksa Hockenheimring 14. lokakuuta 2018 Luokka:Vuoden 2018 moottoriurheilu
Peder Biese

Hans Peder Biese (6. tammikuuta 1950 Helsinki – 14. joulukuuta 2017 Fuengirola, Espanja) oli suomalainen ekonomiTaloudellista tietoa Partekista, Vuosikertomus 1998, Partek, viitattu 21.1.2018, yritysjohtaja ja pääomasijoittaja. Hän oli Parocin toimitusjohtaja Parocin perustamisesta 1999Taxell: Partek hyötyy vähemmistöosuudellaan Parocin arvonnoususta, Taloussanomat 29.6.1999, viitattu 21.1.2018 vuoden 2006 loppuun.Väinö Tuomisalo nimitetty Paroc Groupin toimitusjohtajaksi, Rakennuslehti 20.12.2006, viitattu 21.1.2018. Hän oli Parocin palveluksessa nuoresta lähtien.Peder Biese käy kohti seuraavaa exitiä, Talouselämä 14.8.2006, viitattu 21.1.2018 Biese oli Suomen Sulkapalloliiton puheenjohtaja 1993–1998.Peder Biese poissa , Suomen Sulkapalloliitto, viitattu 21.1.2018 ==Lähteet== Luokka:Suomalaiset yritysjohtajat Luokka:Vuonna 1950 syntyneet Luokka:Vuonna 2017 kuolleet
C3 (1929)

C3 oli Espanjan laivaston vuonna 1929 vesillelaskettu C-luokan sukellusvene. Alus osallistui Espanjan sisällissotaan hallituksen joukoissa kuten muutkin sukellusveneet. Saksan laivaston sukellusvene U-34 upotti aluksen 12. joulukuuta 1936. == Valmistus == Alus tilattiin 17. helmikuuta 1915 Sociedad Española de Construcción Navalin (SECN) telakalta Cartagenasta. Alus laskettiin vesille 20. helmikuuta 1929 ja otettiin palvelukseen 4. toukokuuta 1929.Gardiner 1987 s. 403 == Palvelus == Aluksen testit Génovan sukellusveneiden pelastuskammion, jonka oli suunnitellut kapteeniluutnantti Arturo Génova Torrecuellar, kanssa saatiin päätökseen 14. syyskuuta 1931 Escombrerasissa. Espanjan sisällissodan alkaessa 18. heinäkuuta 1936 alus oli Cartagenassa päällikkönään luutnantti Rafael Viniegra González, joka sai käskyn partioida yhdessä B6:n, Isaac Peralin, C4:n ja C6:n kanssa Gibraltarille. Alusten tehtävänä oli estää kapinallisten joukkojen ja materiaalien siirrot Pohjois-Afrikasta Iberian niemimaalle. Oltuaan vain kaksi vuorokautta asemapaikoillaan laivue saapui 20. heinäkuuta Malagaan, jossa pääosa upseereista siirrettiin vankilaan kapinallisten tukemisesta. Seuraavana aamuna alus lähti B6:n kanssa Malagasta Tangeriin suojaten tankkeri Ophiria. Kaikki Malagassa olleet alukset lähtivät 27. heinäkuuta merelle Cadizin ympäristöön torjuakseen kansallismielisten saattueen, joka osoittautui harhautukseksi. Alus lähti C2:n ja C6:n kanssa Ceutan edustalle estääkseen Almirante Cerveran, joka oli lähtenyt Ferrolista Gibraltarin alueelle, pääsyn satamaan. Alus lähti 15. elokuuta Malagasta C6:n kanssa Cantabricinmerelle, mistä ne palasivat Cartagenaan. Alus toisti matkan 25. elokuuta C4:n ja C5:n kanssa, jolloin oli tarkoitus paikantaa ja tuhota España ja Almirante Cervera. Matka oli kuitenkin tulokseton. Alus palasi 2. lokakuuta Välimerelle saapuen Malagaan 8. lokakuuta. Alus partioi 12. joulukuuta 1936 pinta-ajossa neljä merimailia Malagasta kaakkoon, kun Saksan laivaston sukellusveneen U-34 laukaisema torpedo osui alukseen. Alus upposi vieden mukanaan miehistön lukuun ottamatta aluksella ollutta luotsia ja kahta muuta miehistönjäsentä. ==Lähteet== * === Viitteet === Luokka:C-luokan sukellusveneet (Espanja) Luokka:Hylyt
Praça do Comércio

thumb|Kuningas Joosef I:n patsas pystytettiin aukiolle jo hänen elinaikanaan 1700-luvun puolivälissä. Praça do Comércio (vanhalta nimeltään Terreiro do Paço) on aukio Lissabonin keskustassa Tajojoen rannalla. Se on noin 35 000 neliömetrin kokoinen, valtion mahtia kuvaava aukio, vaikkakin sen nimi viittaa torikauppaan. thumb|left|Rua Augusta -kadulle johtava riemukaari. Nykyisen muotonsa aukio sai Pombalin markiisin aikana 1700-luvun lopulla. Aukion kolmella sivulla on komeat pylväskäytävät, ja joen puolella olevat portaat laskeutuvat joen rantaan. Aukio on myös julkisen liikenteen solmukohta, ja rannasta on lauttayhteys joen toiselle puolelle. Pohjoislaidalla sijaitsee riemukaari, joka yhdistää hallintorakennukset toisiinsa ja jonka ali pääsee Rua Augusta -kadulle. Katu johtaa kaupungin toiselle keskeiselle aukiolle Rossioon. Vuoden 1755 maanjäristykseen saakka aukiolla sijaitsi kuninkaallinen Ribeira-palatsi. Aukio oli myös kuningasmurhan näyttämönä, kun kuningas Kaarle surmattiin siellä 1908. ==Lähteet== ==Aiheesta muualla== Luokka:Lissabonin rakennukset ja rakennelmat Luokka:Portugalin aukiot
Henry Bolton

Henry Bolton (s. 2. maaliskuuta 1963 Kenian siirtomaa ja protektoraattiHartlepool Media Group , Viitattu 22.1.2018) on brittiläinen poliitikko. Bolton toimi brittiläisen EU-vastaisen Ukip-puolueen puheenjohtajana syyskuusta 2017 helmikuuhun 2018. Boltonin edeltäjä on Steve Crowther. Syksyllä 2017 Ukipin puheenjohtajaksi valitun Boltonin puheenjohtajuus on vaakalaudalla tammikuussa 2018, kun puolueen toimeenpaneva komitea äänesti yksimielisesti epäluottamuksen puolesta. Bolton ei eroa puheenjohtajan paikalta vapaaehtoisesti, joten puolueen tulee järjestää hätäkokous, jossa vähintään 250 puolueen jäsenen on äänestettävä erottamisesta. Tilanteen aiheutti Boltonin naisystävän rasistiset kommentit prinssi Harryn morsiamesta Meghan Marklesta. Boltonin naisystävä ilmoitti katuvansa sanojaan, ja Bolton ilmoitti suhteen päättyneen. ==Lähteet== Luokka:Brittiläiset poliitikot Luokka:Elävät henkilöt Luokka:Brittiläisten puolueiden puheenjohtajat Luokka:Vuonna 1963 syntyneet
Sichuan Airlines

Sichuan Airlines Co., Ltd. () on kiinalainen lentoyhtiö, jonka päämaja sijaitsee Chengdu Shuangliun kansainvälisellä lentoasemalla Chengdussa, Sichuanin maakunnassa, Kiinassa. Yhtiö operoi lähinnä Kiinan sisäisiä lentoja Chengdusta ja Chongqing Jiangbein kansainväliseltä lentoasemalta. Syyskuussa 2019 Sichuan Airlines aloitti lennot Chengdusta Helsinkiin ja siitä edelleen Kööpenhaminaan. Reittiä lennetään kahdesti viikossa Airbus A330 -lentokoneilla. == Lähteet == ==Aiheesta muualla== *Virallinen sivusto Luokka:Kiinalaiset lentoyhtiöt Luokka:Kiinalaiset valtionyhtiöt
Merikaapeli (sähkönsiirto)

Merikaapelit ovat merenpohjaan laskettuja kaapeleita, jolla välitetään tietoliikennettä tai sähköenergiaa. Vaativien olosuhteiden takia ne tulee rakentaa äärimmäisen vahvoiksi, ja pitkät välimatkat aiheuttavat myös teknisiä haasteita. On olemassa merenalaisia kaapeleita, joilla välitetään sähköenergiaa, mutta ne eivät ole kovinkaan pitkiä. Näissä tapauksissa käytetään suuria jännitteitä ja tasavirtaa (HVDC). Esimerkkejä merenalaisista sähkökaapeleista ovat Ahvenanmaan, Ruotsin, Suomen ja Viron väliset kaapelit. Suurten sähkövirtamäärien siirtämiseen pidetään parhaimpana tasavirtaa, koska tasavirtakaapelit vaativat vähemmän loistehoa kuin merenalaiset vaihtovirtakaapelit. Sen lisäksi kolmivaiheinen vaihtovirta vaatii kolme johdinta, kun taas tasavirralle riittää yksi tai kaksi. Vaihtovirtakaapeleiden pituutta rajoittaa aktiivisten johtimien ja ympäröivän maan (tai veden) välinen kapasitanssi. Tietyn kaapelipituuden jälkeen kaapelin kuluttama loisteho vie johtimen koko jännitteensiirtokapasiteetin, joten käyttökelpoisen virran siirtäminen tulee mahdottomaksi. == Aiheesta muualla == * Fenno-Skan 2 -tasasähköyhteys Fingrid Luokka:Merikaapelit (sähkönsiirto)
Indiana Pacers – Detroit Pistons -joukkotappelu

Pacers–Pistons-joukkotappelu (tunnetaan myös nimellä Malice at the Palace) oli NBA-liigassa Indiana Pacersin ja Detroit Pistonsin välisessä koripallo- ottelussa syntynyt joukkotappelu ja sekamellakka 19. marraskuuta 2004. Ottelu käytiin Pistonsin kotiareenalla, Palace of Auburn Hills -stadionilla Michiganissa. Ottelun peliaikaa oli jäljellä enää 45,9 sekuntia kun joukkueiden välille syntyi tappelu. Se levisi lopulta katsomoihin asti, kun Pacersin Ron Artest ja muut pelaajat alkoivat tappelemaan fanien kanssa. Ottelu keskeytettiin Pacersin johtaessa pistein 97–82. Viimeiset sekunnit jätettiin pelaamatta ja Pacersille myönnettiin voitto. Pelikieltoja jaettiin yhdeksälle pelaajalle yhteensä 146 ottelun edestä. Viisi tappeluun osallistunutta fania pidätettiin pahoinpitelystä ja heille annettiin elinikäinen porttikielto Pistonsin kotiotteluihin. == Ottelu == == Lähteet == Luokka:Joukkotappelut Luokka:Vuoden 2004 koripallo Luokka:Detroit Pistons Luokka:Indiana Pacers
Agent X

Agent X on yhdysvaltalainen toiminta-draamasarja, jonka on luonut William Blake Herron. Sarjan esittäminen aloitettiin Yhdysvalloissa 8. marraskuuta 2015. TNT ilmoitti lopettavansa sarjan yhteen kauteen joulukuussa 2015. == Juoni == Astuttuaan Yhdysvaltain varapresidentin virkaan Natalie Maccabee (Sharon Stone) saa tietää, että perustuslaissa on salainen pykälä, joka laajentaa varapresidentin valtaa päättää minkälaisiin valtion turvallisuuteen liittyviin tehtäviin salainen Agentti X, John Case (Jeff Hephner) lähetetään. Agentti X:n vastuulle kuuluvat pääsääntöisesti tehtävät, joihin esimerkiksi CIA tai FBI eivät pysty koskemaan. == Näyttelijät == == Tuotanto == Sarjan pilottijakso kuvattiin Vancouverissa. == Vastaanotto == Metacritic antoi sarjalle arvosanaksi 43/100 pistettä. Rotten Tomatoesin arvostelijat antoivat arvosanaksi 28 % ja sivuston käyttät 56 %. == Lähteet == == Aiheesta muualla == * Luokka:2010-luvun yhdysvaltalaiset draamasarjat Luokka:Yhdysvaltalaiset toimintasarjat Luokka:TNT:n televisio-ohjelmat
Bakel

Bakel on kaupunkikunta ja Bakelin departementin hallinnollinen keskus Tambacoundan alueella Senegalissa. Se sijaitsee Senegaljoen varrella 210 kilometriä Tambacoundasta koilliseen. Kunnassa on 16 600 asukasta (vuonna 2013, väestönlaskenta) (haku tietokannasta). ==Maantiede ja asutus== Kunnan pinta-ala on neljä neliökilometriä. Sen itäpuolella virtaa Senegaljoki, joka toimii Mauritanian vastaisena rajana. Joki synnyttää kaupungin ympärille tulva-altaita. Ilmasto on sudanilais-sahelilainen. Vuotuinen sademäärä on 500–600 millimetriä.Plan, s. 9–12. Kaupungin historiallisen ytimen muodostaa Faidherben linnoituksen ympärille syntynyt Grimpalé Montagne. Muut kaupunginosat ovat Bakel Coura, Dar Es Salam, Modinkané, Ndiayega ja Yaguiné.Plan, s. 15–16. Asukkaista 52 % on soninkeja, 20 % tukuloreja, 8 % wolofeja ja 5 % fulbejaPlan, s. 14.. ==Historia== Jolofista paenneet wolofit perustivat Bakelin soninkejen hallitsemalle Gajaagan alueelle 1700-luvulla. Ranskalaiset rakensivat vuonna 1820 linnoituksen, josta tuli vuoteen 1850 mennessä tärkeä arabikumin kauppapaikka. Bakel kärsi Umar Tallin johtamien tukulorien hyökkäyksistä, mutta sai vuoden 1860 jälkeen takaisin sotilaallisen ja taloudellisen merkityksensä. Kaupunki taantui 1800-luvun lopulla Médinen linnoituksen rakentamisen ja Kayesin kasvun seurauksena. ==Liikenne, talous ja palvelut== Bakelista on päällystetty tieyhteys Sant-Louisin ja Malin rajan väliselle N2-maantielle. Senegaljoella liikennöidään moottoriveneillä.Plan, s. 23–24. Kaupunki on laajan maatalousalueen taloudellinen keskus. Yli puolet väestöstä harjoittaa maanviljelyä ja karjanhoitoa. Jokivarren keinokastelluilla pelloilla viljellään hirssiä, maissia, vihanneksia ja maapähkinää. Kotieläimiä ovat naudat, lampaat, vuohet, hevoset ja siipikarja. Kalastuksen merkitys on vähäinen. Kaupankäynti keskittyy maatalous-, keräily- ja teollisuustuotteisiin. Lisäksi harjoitetaan käsityöammatteja.Plan, s. 25–28. Kunnassa toimii kolme alakoulua, lyseo ja kaksi ammattikoulua. Terveyspalvelut käsittävät terveyskeskuksen, kaupungin terveysaseman sekä armeijan ja santarmilaitoksen sairaalat.Plan, s. 19–22. Bakelissa on sähkö- ja vesijohtoverkkoPlan, s. 24–25.. Viemäriverkkoa tai kunnollista jätehuoltoa ei olePlan, s. 17–19.. ==Nähtävyydet ja matkailu== Paikallisia nähtävyyksiä ovat Faidherben linnoitus, tutkimusmatkailija René Caillién huvila sekä vuosittain vietettävät Bakelin kulttuuripäivät. Matkailun kehitystä rajoittaa majoituspalvelujen vaatimaton tasoPlan, s. 29.. ==Lähteet== * ===Viitteet=== Luokka:Senegalin kaupungit Luokka:Tambacoundan alue
Kay Ivey

Kay Ellen Ivey (s. 15. lokakuuta 1944 Camden, Alabama, Yhdysvallat) on yhdysvaltalainen opettaja ja republikaanisen puolueen poliitikko, joka on toiminut vuodesta 2017 lähtien Alabaman kuvernöörinä. Hän toimi osavaltion valtiovarainministerinä vuosina 2003–2011 ja varakuvernöörinä 2011–2017.Kay Ivey files paperwork to run for governor. Alabama Local News. Viitattu 14.6.2019. Ivey oli demokraattisen puolueen jäsen vuoteen 2002 asti. == Kuvernöörinä == Varakuvernööri Ivey astui kuvernöörin virkaan 10. huhtikuuta 2017 Robert J. Bentley erottua virasta. Samalla hänestä tuli Alabaman toinen naiskuvernööri Lurleen Wallacen jälkeen. Ivey allekirjoitti toukokuussa 2017 lain, joka suojeli yli 40 vuotta vanhoja patsaita ja muita monumentteja. Laki teki Konfederaation muistomerkkien poistamisen lähes mahdottomaksi osavaltiossa. Iveyn kauden aikana Alabama on teloittanut useita vankeja. Hän allekirjoitti myös lain, joka vähensi kuolemaantuomittujen vetoomusmahdollisuuksia ja nopeutti tuomioiden täytäntöönpanoa.Brian Lyman, Gov. Kay Ivey signs bill to shorten time of death penalty appeals, Montgomery Advertiser (26.5.2017). Ivey voitti toisen kauden marraskuun 2018 vaaleissa.Associated Press, Ivey wins full term as Alabama governor, ABC 33/40 (7.11.2018). Hän vannoi virkavalansa 14. tammikuuta 2019.Kim Chandler, , Associated Press (15.1.2019). Toukokuussa 2019 Ivey allekirjoitti Alabama Human Life Protection Act -lain, joka rajasi aborttioikeuden tapauksiin, jossa äidin henki on vaarassa tai sikiö on hengenvaarallisesti vaurioitunut. Laittoman abortin suorittaneille lääkäreille enimmäisrangaistus on lain mukaan 99 vuoden vankeus. == Lähteet == === Viitteet === == Aiheesta muualla == * Alabaman kuvernöörin kotisivut Luokka:Alabaman kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset republikaanipoliitikot Luokka:Vuonna 1944 syntyneet Luokka:Elävät henkilöt
Hannu Jalonen (yleisurheilija)

Hannu Jalonen (s. 18. syyskuuta 1989) on suomalainen kuulantyöntäjä. Hän edustaa Parkanon Urheilijoita ja hänen valmentajanaan toimii Timo Jalonen. Jalonen on saavuttanut sisäratojen SM-kilpailuista kuulantyönnön pronssia vuonna 2013. Hänen ennätyksiään 7,26 kilon kuulalla ovat ulkoa 17,57 metriä (2011) ja hallista 17,27 metriä (2013). == Lähteet == Luokka:Suomalaiset kuulantyöntäjät Luokka:Vuonna 1989 syntyneet Luokka:Elävät henkilöt